“พลังงาน” เล็งชง “ครม.” ตรึงราคาน้ำมัน หวังลดค่าครองชีพปชช.
กระทรวงพลังงานเล็งชงครม. สัปดาห์หน้า ออกแพ็คเกจพยุงราคาน้ำมันหวังช่วยลดค่าครองชีพปชช. ด้าน “คลัง” ไม่ชัวร์ ปรับลดภาษีน้ำมันสรรพสามิตหรือไม่ 
กระทรวงพลังงานเล็งชงครม. สัปดาห์หน้า ออกแพ็คเกจพยุงราคาน้ำมันหวังช่วยลดค่าครองชีพปชช. ด้าน “คลัง” ไม่ชัวร์ ปรับลดภาษีน้ำมันสรรพสามิตหรือไม่ 
11 ก.พ. 2565

นายอาคม เติมพิทยาไพสิฐ รัฐมนตรีว่าการกระทรวงการคลัง  เปิดเผยว่า กระทรวงพลังงานเตรียมจะเสนอชุดมาตรการดูแลค่าครองชีพของประชาชนในด้านพลังงานเข้าสู่ที่ประชุมคณะรัฐมนตรี (ครม.) ในสัปดาห์หน้า โดยยอมรับว่ามาตรการภาษีเป็นหนึ่งในกลไกดังกล่าว แต่ยังไม่สามารถเปิดเผยได้ว่าเป็นการปรับลดภาษีสรรพสามิตน้ำมันหรือไม่
ทั้งนี้การดูแลราคาน้ำมันดีเซลให้เป็นไปตามนโยบายของรัฐบาลที่จะไม่ให้สูงเกินกว่า 30 บาท/ลิตร ยังเป็นหน้าที่และภารกิจของกองทุนน้ำมันเชื้อเพลิง หลังจากรัฐบาลได้ขยายวงเงินกู้ของกองทุนน้ำมันฯ เพิ่มอีก 2 หมื่นล้านบาท เป็น 3 หมื่นล้านบาทไปแล้ว